NEX ไฟเขียวสปินออฟ “เทอร์ราไบท์ พลัส” ขายไอพีโอเข้า mai
บอร์ด NEX ไฟเขียวแผนสปินออฟ “เทอร์ราไบท์ พลัส” ขายไอพีโอ และนำหุ้นเข้าจดทะเบียนในตลาด mai
บอร์ด NEX ไฟเขียวแผนสปินออฟ “เทอร์ราไบท์ พลัส” ขายไอพีโอ และนำหุ้นเข้าจดทะเบียนในตลาด mai
27 ก.พ. 2566

บริษัท เน็กซ์พอยท์ จำกัด (มหาชน) หรือ NEX เปิดเผยว่า ที่ประชุมคณะกรรมการมีมติเห็นชอบในแผนของ บริษัท เทอร์ราไบท์ พลัส จำกัด (มหาชน) หรือ TERA ซึ่งเป็นบริษัทย่อยในการออกและเสนอขายหุ้นสามัญที่ออกใหม่ต่อประชาชนเป็นครั้งแรก (IPO) และแผนการนำหุ้นสามัญเข้าจดทะเบียนในตลาดหลักทรัพย์เอ็ม เอ ไอ
โดย TERA จะจัดสรรหุ้นสามัญออกใหม่เพื่อเสนอขายให้แก้กรรมการและหรือพนักงานของ TERA และบริษัทย่อย (โครงการ ESOP) จำนวนไม่เกิน 11,025,000 หุ้น คิดเป็นสัดส่วนไม่เกิน 4.59% ของหุ้นที่ออกและจำหน่ายแล้วทั้งหมดของ TERA ภายหลังการ IPO ส่วนที่เหลือจะเสนอขายหุ้นแก่ผู้ถือหุ้นของ NEX ตามสัดส่วนการถือหุ้น (Pre-emptive Rights) และประชาชนทั่วไป
สำหรับแผน IPO ของ TERA จะส่งผลให้สัดส่วนการถือหุ้นของ NEX ใน TERA ลดลง (Control Dilution Effect) โดย TERA จะออกและเสนอขายหุ้นสามัญที่ออกใหม่ภายใต้โครงการ ESOP และ IPO รวมจำนวน 90,000,000 หุ้น มูลค่าที่ตราไว้ 0.50 บาทต่อหุ้น คิดเป็นสัดส่วนไม่เกิน 37.50% ของหุ้นที่ออกและจำหน่ายแล้วทั้งหมดของ TERA ภายหลังการ IPO โดย NEX จะยังคงเป็นผู้ถือหุ้นรายใหญ่ของ TERA และ TERA จะมีสถานะเป็นบริษัทร่วม และ NEX จะยังคงสัดส่วนการถือหุ้นใน TERA ไม่ต่ำกว่า 31.88% ของทุนชำระแล้วของ TERA ภายหลังการ IPO